09/07/2020 | Administración LocalMunicipal
Curtis
Aprobación definitiva do plan económico-financeiro 2020-2021

O Pleno desta Corporación, en sesión ordinaria celebrada o día 26 de maio de 2020, acordou a aprobación do Plan Económico-financeiro do Concello de Curtis para os exercicios 2020-2021. O edicto de aprobación inicial publicouse no BOP núm.78 de 2/06/2020. Transcurrido o prazo de exposición ao público previsto no citado edicto sen que se presentasen reclamacións, publícase a continuación o contido do Plan económico-financeiro 2020-2021, en cumprimento do disposto na Lei Orgánica 2/2012, do 27 de abril, de Estabilidade orzamentaria e sustentabilidade financeira.1. Introdución 2. Contido e tramitación 3. Situación actual 4. Xustificación do incumprimento 5. Medidas a adoptar para corrixir a situación 6. Previsión de evolución das magnitudes económicas e orzamentarias 7. Seguimento e control A Lei orgánica 2/2012, de 27 de abril, de Estabilidade Orzamentaria e Sostibilidade Financeira (LOEPSF) establece no seu artigo 3 que “a elaboración, aprobación e execución dos orzamentos e demáis actuacións que afecten aos gastos ou ingresos dos distintos suxeitos comprendidos no ámbito de aplicación desta Lei realizarse nun marco de estabilidade orzamentaria, coherente coa normativa europea”. Nel defínese a estabilidade orzamentaria como a situación de equilibrio ou superávit estrutural. O artigo 11.4 da LOEPSF establece que as corporacións locais deberán manter unha posición de equilibrio ou superávit orzamentario. O artigo 12 da LOEPSF regula a regra fiscal “regra de gasto”, sinalando que a variación do gasto computable das administracións non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estrutural nas contas públicas ou unha débeda superior ao obxectivo establecido, o crecemento do gasto computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Do mesmo xeito hai que ter presente a obrigatoriedade de cumprir co principio de sostenibilidade financeira, entendido como a capacidade para financiar compromisos de gastos presentes e futuros dentro dos límites de déficit, dédeba pública e morosidade da débeda comercial, de conformidade co establecido na normativa de morosidade das operacións comerciais e na normativa europea. Mediante resolución de alcaldía nº 212 de data 7/04/2020 aprobouse a liquidación do orzamento do exercicio 2019. A secretaría-intervención municipal elaborou os informes correspondentes ao cumprimento dos obxectivos de estabilidade orzamentaria, regra de gasto e límite de débeda, coas seguintes conclusións: Tendo en conta os incumprimentos producidos na execución do orzamento do exercicio 2019, en aplicación do disposto na LOEPSF procede a elaboración dun plan económico-financeiro que lle permita ao Concello retornar a unha situación de cumprimento destos parámetros como máximo a 31 de decembro de 2021, é dicir, no momento de efectuar a liquidación do orzamento do ano 2021, xa que de conformidade co establecido no artigo 21 da LOEPSF o PEF deberá conter medidas para o ano en curso (2020) e para o seguinte (2021). Segundo o establecido no artigo 21 da LOEPSF, o Plan Económico-Financeiro conterá, como mínimo, a seguinte información: a) As causas do incumprimento do obxectivo establecido, ou no seu caso, do incumprimento da regra de gasto b) As previsións tendenciais de ingresos ou gastos, baixo o suposto de que non se producen cambios nas políticas fiscais e de gastos. c) A descrición, cuantificación e calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, de conformidade co previsto no informe a que fai referencia o apartado 5 do artigo 15. e) Unha análise de sensibilidade considerando escenarios económicos alternativos Terase en conta igualmente o establecido no artigo 116. bis da Lei 7/1985, do 2 de abril, reguladora das Bases do Réxime Local, na súa redacción dada pola Lei 27/2013, o cal sinala como medida adicionais ás anteriores: a) supresión de competencias que exerza a entidade local que sexan distintas das propias e das exercidas por delegación b) xestión integrada ou coordinada dos servizos obrigatorios que presta a Entidade Local para reducir ou seus custos c) Incremento de ingresos para financiar os servizos obrigatorios que presta a Entidade Local d) Racionalización administrativa d) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentario ou co obxectivo de débeda pública, ou que o período medio de pago a proveedores supere en máis de trinta días o prazo máximo previsto na normativa de morosidade. d) Unha proposta de fusión cun municipio colindante da mesma provincia. En canto á tramitación terase en conta a aplicación do seguinte calendario: a) Presentación do Plan Económico-Financeiro ante o Pleno municipal no prazo máximo dun mes dende que se constate o incumprimento. b) Aprobación polo Pleno municipal no prazo máximo de dous meses dende a súa presentación c) A posta en marcha do plan non poderá exceder de tres meses dende a súa presentación d) Remisión do Plan á Comunidade Autónoma así como á Comisión Nacional de Administración Local para o seu coñecemento. e) Publicación do Plan do mesmo xeito que se establece na lei para os orzamentos da entidade. No relativo aos prazos haberá que ter en conta para a súa aplicación a suspensión de plazos administrativos regulados na D. Adicional terceira do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, e a súa modificación polo Real Decreto 465/2020, de 17 de marzo. A liquidación do orzamento municipal do exercicio 2019 ofrece as seguintes magnitudes: REMANENTE DE TESOURERÍA PARA GASTOS XERAIS: 4.785.099,65 € RESULTADO ORZAMENTARIO AXUSTADO: 1.118.611,89 € CAPACIDADE DE FINANCIACIÓN (SUPERÁVIT ORZAMENTARIO): 1.020.442,50 € AFORRO NETO: +1.523.627,98 € PORCENTAXE DE DÉBEDA RESPECTO DE RECURSOS ORDINARIOS LIQUIDADOS: 0 % REGRA DE GASTO: Gasto computable máximo de 2018 2.033.040,94 €, incrementada en 50.000 € por incrementos de recaudación de carácter permanente, lo que daría un gasto computable máximo ajustado de 2.083.040,94 €; gasto computable exercicio 2019: 2.705.110,38 €; Diferencia: 622.069,44 €. PERÍODO MEDIO DE PAGO A PROVEDORES: 3,37 días (dato correspondente ao cuarto trimestre do ano 2019) En relación á ESTABILIDADE ORZAMENTARIA, o informe de intervención emitido con motivo da aprobación do expediente da liquidación orzamentaria, pon de manifesto os seguintes cálculos: ESTABILIDADE ORZAMENTARIA – 2019 A liquidación do exercicio 2019 cumpre o principio de estabilidade orzamentaria de acordo coa definición contemplada no Sistema Europeo de Contas Nacionais e Rexionais. O cumprimento do principio de SOSTIBILIDADE FINANCEIRA debe verificarse comprobando que a capacidade de asumir os compromisos de gasto presentes e futuros é compatible cos obxectivos de déficit e débeda pública. Por AFORRO NETO enténdese a diferencia entre os dereitos liquidados polos capítulos 1 a 5 do orzamento de ingresos, e as obrigas recoñecidas polos capítulos 1, 2 e 4 do estado de gastos, minorados no importe da anualidade teórica de amortización dos préstamos pendentes de reembolso. Non se incluirán no cálculo do aforro neto as obrigas derivadas de modificacións de crédito que foran financiadas con remanente líquido de tesourería. En canto á REGRA DE GASTO, o informe de intervención pon de manifesto o seu incumprimento. O artigo 12 da LOEPSF esixe que ás entidades locais que a variación de gasto computable no exercicio 2019 non sexa superior ao 2,7%. Sen embargo incúmprese este límite superándoo nun gasto igual a 622.069,44 €. REGRA DE GASTO – 2019 A situación de incumprimento da regra de gasto coa liquidación do orzamento do exercicio 2019 ven motivada polos seguintes factores: 4.1. A utilización no exercicio 2019 do remanente de tesourería para gastos xerais. · Esta utilización afecta de xeito distinto ao principio de estabilidade orzamentaria e da regra de gasto. · O Concello de Curtis contabilizou unhas previsións definitivas de ingresos, a través do capítulo 8 por un total de 1.380.942,70 €. Do importe total, 603.010,24 € correspóndense co expediente de suplemento de crédito que se tramitou a finais de 2019 (no mes de decembro), no que a fonte de financiamento consta como o superávit, pero do cal non se recoñeceu ningunha obriga nese exercicio, e que polo tanto esa parte non inflúe para a regra de gasto. O resto do importe presenta o seguinte desglose: · Este Concello no ano 2019 recoñeceu obrigas no capítulo 6 por un importe total de 1.465.070,35 €, dos cales 500.130,34 € correspóndense con gastos financiados con RLTGG. · Como resumo ata o aquí exposto cabe concluír que a razón fundamental pola que este Concello incumpre a regra de gasto é polo uso do RLTGG. Procédese coa análise tomando como referencia os dous exercicios anteriores nos que sí se cumpriu a regra de gasto. Do cadro anterior despréndese que o gasto veuse claramente incrementado no capítulo VI no ano 2019. Visto o anterior hai que analizar en que medida eses gastos do capítulo VI, foron financiados con fondos finalistas. É importante que a execución dos gastos de capital sexa simultánea coa obtención dos ingresos que os financian, xa que en caso contrario contribúe a unha situación de desequilibrio, provocada polo recoñecemento dun gasto sen financiamento. Partindo deste cadro, observamos que no exercicio 2019 a diferencia entre as ORN no capítulo 6 de gastos (investimentos) e os DRN no capítulo 7 de ingresos (transferencias capital que financian investimentos) son importantes. Os investimentos financiados con fondos propios en 2019 ven a contribuír de xeito importante ao incumprimento da regra de gasto. A liquidación do orzamento do exercicio 2019 non cumpre a Regra de Gasto. Esto determina o deber de elaborar un Plan Económico Financeiro que permita no exercicio actual e no seguinte o cumprimento do obxectivo indicado. Quedou acreditado no punto anterior que a principal causa do incumprimento, foron os gastos que se corresponderon coa incorporación de remanentes, que foron destinados a financiar gastos que non tiveron a consideración de gastos financiados con superávit para inversións financeiramente sostibles. A utilización do remanente de tesourería non é determinante dunha situación de déficit estrutural. As magnitudes resultantes da liquidación do orzamento de 2019 constatan a situación de solvencia na que se atopa o Concello, vistas as cantidades de remanente de tesourería como o de aforro neto, así como a capacidade de financiamento cun superávit superior a un millón de euros. Una vez analizada a situación a 31 de decembro de 2019 cabe aludir polo seu interese e similitude á situación deste concello, a resposta que da Intervención Xeral da Administración Xeral do Estado a unha consulta formulada pola Deputación de Málaga e outra formulada polo Colexio de Secretarios, Interventores e Tesourerios de Administración Local (COSITAL), que a súa vez reproduce o criterio da Secretaría Xeral de Coordinación Autonómica e Local, hoxe en día, Secretaría Xeral de Financiación Autonómica e Local. O remanente de tesorería configúrase como un ingreso financeiero cuxo uso esixe a tramitación dun expediente de modificación orzamentaria para destinalo ao financiamento do fin imposto por unha norma con rango de lei de forma que, si financia gastos de carácter non financeiro, dará lugar necesariamente aun incumprimiento do principio de estabilidade orzamentaria e, posiblemente, do límite fixado pola regra de gasto. Sendo esto último o que aconteceu no Concello de Curtis. O remanente de tesorería, tería natureza de aforro que xenera unha entidad local nun exercicio pola obtención de maiores ingresos orzamentarios sobre as obrigas recoñecidas, de forma que ese aforro pode ser utilizados como fonte de financiamento de obrigas en exercicios posteriores naquel no que se obtivo. obtuvo. Así, lexos de adminitir que o uso do remanente por unha entidade local sexa determinante duna situación de déficit estructural, debe identificarse con unha situación de superávit orzamentario no momento da liquidación do orzamento, por canto é froito dun aforro que permitirá a esa entidade o financiamento de parte dos gastos de outros exercicios sen ter que acudir a recursos financeiros aportados por terceiros. Á vista do anterior, este Concello aprobará un PEF conforme á LOEPSF, pero non será necesario a adopción de ningunha medida máis que limitar ao máximo durante o exercicio de 2020, o uso do remanente de tesourería para o financiamento dos gastos, xa que o incumprimento responde a unha situación temporal, sen que poida avaliarse como déficit estrutural. O vindeiro orzamento que se aprobe, que será o do exercicio de 2021, deberá aprobarse en situación de equilibrio presupuestario y dentro del límite de variación del gasto computable. Reforza esta conclusión xenérica a estimación de resultados das liquidacións do orzamento dos últimos exercicios liquidados, que de seguido se detalla: Contémplanse as previsións tendenciais dos gastos baixo as premisas do incremento dos porcentaxes permitido para os vindeiros anos, e no relativo aos ingresos increméntase por igual na mesma porcentaxe. - Estabilidade orzamentaria: - Respecto da Regra de gasto, coa adopción das medidas sinaladas anteriormente, a evolución do seu cumprimento para 2020 e 2021 deberá ser a seguinte: - Sobre o cumprimento do obxectivo de estabilidade orzamentaria, vendo a tendencia dos últimos exercicios, e ao adoptase as medidas previstas para o cumprimento da RG, prevese que o Concello de Curtis continúe nunha tendencia de superávit. - Respecto da Evolución da débeda, non existe débeda viva nese concello nin está previta ningunha operación de endebedamento, polo que entendese que e cumprirá o límite da débeda, sen necesidade de facer previsións. - O resultado orzamentario axustado foi positivo nos últimos anos polo que prevese que o seguirá sendo nos vindeiros exercicios. O control será realizado polo órgano de Tutela Financeira da Xunta de Galicia, a través dos Informes de intervención trimestrais, semestrais ou anuais (de aprobación de orzamentos, de liquidación dos orzamentos, obrigas trimestrais de remisión de información económico – orzamentaria, etc) nos que se poña de manifesto si están a cumprirse os obxectivos marcados no propio Plan. Curtis, 3 de xullo de 2020. O alcalde-presidente Asdo.- Javier Fco. Caínzos Vázquez.